
EXPUNERE DE MOTIVE
PRIVIND OPORTUNITATEA PROIECTULUI DE HOTĂRÂRE



Proiect de hotărâre privind Registrul Local al Spaţiilor Verzi din Municipiului Timişoara– parcuri şi scuaruri  la 19 obiective respectiv: Parcul Muzeului, Parc Alpinet, Parc Botanic, Parc Campus Universitar, Parc Central (Scudier), Parc Centru Civic (Cetate), Parcul Copiilor, Parc Ilsa, Parcul Rozelor, Parcul Stadion, Parcul Tineretului, Parcul Universităţii, Parcul Vasile Pârvan, Scuar Bastion, Scuar Bihor, Scuar Doina, Scuarul Operei, Scuarul Piaţa Crucii, Piaţa Plevnei.

 În conformitate cu  art.18 alin.(1) din Lega nr.24/15.01.2007 privind reglementarea şi administrarea spaţiilor verzi din zonele urbane autorităţile administrative publice locale au obligaţia să ţină evidenţa spaţiilor verzi de pe teritoriul unităţilor lor administrative şi în acest scop înfiinţează registrele locale ale spaţiilor verzi.

 De asemenea pentru atragerea de fonduri nerambursabile prin programul POR 2014-2020 una din conditiile de eligibilitate este existenta Registrului local al spațiilor verzi. 

Registrul local al spaţiilor verzi din intravilanul localităţilor va determina o bună gestionare a potenţialului spaţiilor verzi cu implicaţii asupra siguranţei şi calităţii vieţii, asigurând crearea unui sistem de monitorizare a spaţiilor verzi şi a terenurilor degradate ce pot fi recuperate ca spaţii verzi, în vederea asigurării calităţii factorilor de mediu şi stării de sănătate a populaţiei.

